Avem detalii despre legăturile scandaloase dintre „Generalul Negru” Florian Coldea și China, dar și despre modul în care a fost vândut cuprul României chinezilor. Prezența cetățeanului chinez care i-a făcut legătura generalului cu afaceristul Hideg aduce în lumină o afacere răsunătoare din trecut, dar în același timp îi deconspiră lui Coldea alte afaceri din care scotea bani prin așa-zisa consultanță.
Chinezul Wang Yan e considerat, în sine, o problemă pentru Florian Coldea. În anul 2012, serviciile de informații cu Florian Coldea în funcția de prim-adjunct, cere retragerea cetățeniei române pentru Alexandru Ioan, pe numele anterior Wang Yan, pentru motive ce țin de siguranța națională. Patru ani mai târziu, chinezul ajunge pion principal într-o afacere de răsunet – CupruMin.
În 2017, CupruMin vinde toată producția sa către o firmă din Hong Kong, reprezentată de Wang Yan. Omul de afaceri chinez a ajuns la sediul CupruMin pe 25 noiembrie 2016.
Vila lui Coldea, pe numele lui Neidoni. Cuibul de lux al generalului negru, ascuns pe Coasta de Azur. Anchetă explozivă – VIDEO
Avea două aprobări din partea Ministerului Economiei, chiar din partea Compartimentului pentru Informații Clasificate. A fost suficient un mail către ministru ca în două zile delegația condusă de Wang Yan să fie primită. Ministrul Economiei era Costin Borc iar premier, Dacian Cioloș.
Intermediar pentru chinez era Cristi Burci. Acesta a fost identificat drept mogulul binomului SRI-DNA, atât de fostul ofițer SRI Daniel Dragomir, cât și de Elena Udrea.
Dosarul generalilor. Fostul cumnat al lui Ovidiu Toma, denunț bombă la DNA! „Primadonele” erau Coldea și Toma, Dumitru Dumbravă acționa din umbră: rolul lui Mărunțiș
Coldea și chinezul misterios ar avea mai multe afaceri în domeniul energiei eoliene și solare prin intermediul unei companii celebre pentru epoca Băsescu, Romenergo. Culmea, și cu această companie Coldea ar avea un contract de consultanță.